stanford-oval/wikipedia huggingface dataset:
Frida Östberg
Saavutukset

Vuonna 2008 pelatessaan Umeå IK:ssa hän voitti Damallsvenskanin mestaruuden. Samana vuonna hänet palkittiin parhaan naisjalkapalloilijan Diamantbollen-palkinnolla.
Rein–Ruhr

Rein-Ruhr on usean metropolialueen muodostama konurbaatio Nordrhein-Westfalenin osavaltiossa Saksassa. Alueella asuu 10–12 miljoonaa ihmistä. Alueeseen kuuluu Ruhrin alue sekä mm. Düsseldorfin, Wuppertalin ja Kölnin kaupunkialueet. Rein-Ruhrin suurkaupunkialue onkin yksi Euroopan keskeisimmistä taloudellisista alueista.

Alue on nimetty kahden taloudellisestikin merkittävän joen, Reinin ja sen sivujoen Ruhrin mukaan.
Yli 500 000 asukkaan kaupungit > Ruhrin alue

Duisburg, Essen, Dortmund
Yli 500 000 asukkaan kaupungit > Reinin laakso

Köln, Düsseldorf
Yli 100 000 asukkaan kaupungit > Ruhrin alue (Westfalian part)

Bochum, Bottrop, Gelsenkirchen, Hagen, Hamm, Herne, Iserlohn, Recklinghausen, Witten, Moers, Mülheim an der Ruhr, Oberhausen
Yli 100 000 asukkaan kaupungit > Bergisches Land

Bergisch Gladbach, Remscheid, Solingen, Wuppertal
Yli 100 000 asukkaan kaupungit > Reinin laakso

Bonn, Krefeld, Leverkusen, Mönchengladbach, Neuss
Aiheesta muualla

Wikimedia Commonsissa on kuvia tai muita tiedostoja aiheesta .
Megacities.de
Friedrich Mosengeil

Friedrich Mösengeil
Friedrich Mosengeil (26. maaliskuuta 1773 – 2. kesäkuuta 1839) oli saksalainen pikakirjoitusjärjestelmän kehittäjä.
Mosengeil opiskeli teologiaa Jenan yliopistossa, ja toimi aluksi saksan ja matematiikan opettajana. Myöhemmin hän toimi muun muassa Saksi-Meiningenin perintöprinssin Bernhardin kasvattajana.
Mosengeil julkaisi vuonna 1796 saksankielisen pikakirjoitusjärjestelmän, joka pohjautui Théodore-Pierre Bertinin tekemään ranskankieliseen versioon englantilaisesta Samuel Taylorin järjestelmästä.
GTR 2 – FIA GT Racing Game

| GTR 2 – FIA GT Racing Game |
| --- | --- |

Kehittäjä:  SimBin, Blimey! Games
Julkaisija:  10tacle studios, Viva Media
Jakelija:  Steam ja Humble Store
Pelimoottori:  ISImotor (muokattu)
Julkaistu:  NA 29.9. 2006AUS 29.9. 2006EU 6.10. 2006
Lajityyppi:  simulaatiopeli, ajopeli
Pelimuoto:  yksinpeli, moninpeli
Ikäluokitus:  ESRB: E  
Alusta:  Windows
Jakelumuoto:  CD-ROM ja digitaalinen jakelu
Lisää peliartikkeleitaVideopelien teemasivulla
Infobox OK  : 
GTR 2 – FIA GT Racing Game (lyh. GTR2) on SimBinin ajopeli, jossa simuloidaan FIA GT -mestaruussarjan kisoja.
Käytössä on vuosien 2003 ja 2004 kalustoa.
Edeltäjästä poiketen pelissä on myös lyhyitä vapautettavia mestaruusmoodeja omien kustomoitavien lisäksi.
Suosio

Yksi pelin suosioon vaikuttaneista tekijöistä on sen tukemat laajat mahdollisuudet modattavuuteen.
Aiheesta muualla

GTR 2: FIA GT Racing Game MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:GTR 2 – FIA GT Racing Game
Käännös suomeksi
Fred MacMurray

| Fred MacMurray |
| --- | --- |
 Fred MacMurray elokuvassa Nainen ilman omaatuntoa.
Henkilötiedot
Syntynyt: 30. elokuuta 1908 Kankakee, Illinois
Kuollut: 5. marraskuuta 1991 (83 vuotta) Santa Monica, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb
Elonet
Fredrick Martin "Fred" MacMurray (30. elokuuta 1908 Kankakee, Illinois – 5. marraskuuta 1991 Santa Monica, Kalifornia) oli yhdysvaltalainen näyttelijä. Hän tuli tunnetuksi lukuisista elokuvistaan sekä televisiosarjasta Kolme poikaani, jossa hän esitti perheen yksinhuoltajaisää vuosina 1960–1972.
MacMurrayn tunnetuimpia elokuvia ovat Nainen ilman omaatuntoa (1944), Cainen kapina (1954) ja Poikamiesboksi (1960). Näyttelijällä on tähti Hollywood Walk of Famella, ja hänet nimettiin Disney-legendaksi vuonna 1987.
MacMurray oli kahdesti naimisissa, Lillian Lamontin kanssa vuodesta 1936 vuoteen 1953 ja näyttelijä June Haverin kanssa vuodesta 1954 aina kuolemaansa 1991. Hän kuoli keuhkokuumeeseen Santa Monicassa, Kaliforniassa 83-vuotiaana sairastettuaan pitkään leukemiaa.
Aiheesta muualla

Kuvia tai muita tiedostoja aiheesta Fred MacMurray Wikimedia Commonsissa
Fred MacMurray Internet Movie Databasessa. (englanniksi)
Gerulfus Kherubim Pareira

Girulfus Kherubim Pareira, 2017
Gerulfus Kherubim Pareira (26. syyskuuta 1941 – 8. lokakuuta 2024) oli indonesialainen roomalaiskatolinen piispa. Hänestä tuli Societas Verbi Divinin jäsen 15. elokuuta 1970, ja hän sai pappisvihkimyksensä 22. elokuuta 1971. Hänet nimitettiin Weetebulan hiippakunnan johtoon 21. joulukuuta 1985, ja piispaksi vihkiminen seurasi 25. huhtikuuta 1986. Pääkonsekraattorina toimi Gregorius Manteiro, jota avustivat Anton Pain Ratu ja Eduardus Sangsun.
Pareira sai 19. tammikuuta 2008 nimityksen Maumeren piispaksi, jonka virkaan hänet asetettiin 25. huhtikuuta.
Fylkesvei 63

| Fv63 |
| --- | --- |
 Vuorenrinteellä mutkittelevaa Trollstigeniä elokuussa 2008.
Maa:  Norja
Tieluokka:  Fylkesvei / Fylkesveg
Pituus:  103,6 km
Alkupiste:  E136
Reitti:  Trollstigvegen Alnesreset Øvstestøl Valldal Sylte i Valldal Eidsdal Ørnevegen Geiranger Geirangervegen
Päätepiste:  Rv15 (103,6 km)
Päällyste:  asfaltti
Kaistaluku:  kaksikaistainen
Riksvei 63 -tietä Rauman ja Norddalin kuntien rajalla elokuussa 2008.
Näkymä Langfjelldalen-laaksoon Riksvei 63 -tien varrelta Norddalissa elokuussa 2008.
Fylkesvei 63 tai Fylkesveg 63 (lyhennettynä Fv63; aiemmin Riksvei 63 tai Riksveg 63, lyhennettynä Rv63) on tie, joka kulkee Norjan länsiosassa sekä Møren ja Romsdalin että Opplandin läänissä. Tien pituus lauttavälejä lukuun ottamatta on 103,6 kilometriä, josta 101 kilometriä sijaitsee Møren ja Romsdalin ja 2,6 kilometriä Opplandin läänissä.
Tieosuudet ja yhteydet > Møren ja Romsdalin lääni

E136,  Sogge bru (silta)
Fv174 Soggebergetistä Raumabrua-sillalle ja E136-tielle (4,7 km)
Hanekamhaug, puomi talvella sulkemista varten
Trollstigvegen
Kløvstien (vanha polku)
Stigfossen (silta vesiputouksen yli)
Stigrøra (näköalatasanne)
Alnesreset, tieosuuden korkein kohta (850 metriä merenpinnan tasosta), Rauman ja Norddalin kuntien raja
Øvstestøl (mökkejä)
Langdal, puomi talvella sulkemista varten
Valldal
Skjerdsura
Gudbrandsjuvet
Fv95 Holsbrua-sillalta Uribrua-sillalle (6,8 km)
Holsbrua
Uribrua
Fv95, Uribrua
Sylte i Valldal
Fv92 Syltestä Tafjordiin
lautta Sylte i Valldalista Geirangeriin (15. kesäkuuta - 15. elokuuta, 2 lähtöä / päivä)
Muribrua (silta Sylten ja Murin välillä)
Fv650 Lingestä kohti Ålesundia. Ainoa yhteys talvella.
lautta Lingestä Eidsdaliin (10 minuuttia, 3 lähtöä / tunti)
Eidsdal, lauttasatama
Fv91 Eidsdalista Norddaliin (Dalsbygda)
Oppskredtunnelen (tunneli, 600 m),  tieosuuden korkein kohta (624 metriä merenpinnan tasosta)
Ørnevegen
Geiranger
Fv60, lautta Geirangerista Hellesyltiin (1. toukokuuta - 30. syyskuuta, 8 lähtöä / päivä)
Flydalsjuvet
Oplenskedal, puomi talvella sulkemista varten
Geirangervegen
Tie (Nibbevegen) Djupvasshyttalta  Dalsnibballe
Djupvatnet, tieosuuden korkein kohta (1038 metriä merenpinnan tasosta)
Tieosuudet ja yhteydet > Opplandin lääni

Langevatn, puomi talvella sulkemista varten
Rv15, Langevatn
Elokuun 2008 näkymä Ørnevegenille, joka kiemurtelee vuorenrinnettä lähellä Geirangeria.
Fred McDowell

Fred McDowell
”Mississippi” Fred McDowell (12. tammikuuta 1904 Rossville, Tennessee – 3. heinäkuuta 1972 Memphis, Tennessee) oli yhdysvaltalainen delta blues -muusikko, laulaja ja slidekitaristi.
McDowell syntyi lähellä Memphisiä ja jäi orvoksi nuoruudessaan. Hän alkoi soittaa kitaraa 14-vuotiaana ja esiintyi tansseissa ympäri Rossvillea. Hän muutti Memphisiin vuonna 1926, työskenteli erilaisissa työpaikoissa ja ansaitsi elantoaan katusoittajana. McDowell asettui vuonna 1940 tai 1941 Comoon, Mississippiin, reilut 60 kilometriä Memphisistä etelään ja työskenteli maanviljelijänä. McDowell eli tätä elämäänsä, kunnes folkloristi Alan Lomax löysi hänet vuonna 1959. Lomax äänitti McDowellia ja nämä äänitykset julkaistiin Atlanta-levymerkin kokoelmilla vuonna 1960. Debyyttialbuminsa Delta Bluesin McDowell levytti 60-vuotissyntymäpäivänsä aattona. Hänen soittotyylinsä perustui sorminäppäryyteen, metalliseen putkeen ja bassokieliin.
Levytyksistä huolimatta McDowell jatkoi elämäänsä normaaliin tapaan: viljellen maata ja toimien katusoittajana Stuckeyn karkkikaupan edessä Comossa. Tilanne muuttui, kun Arhoolien Chris Strachwitz löysi McDowellin. McDowellin albumit nousivat suosioon ja hän esiintyi monilla folk/blues-festivaaleilla. Uran päätti McDowellin kuoleminen syöpään vuonna 1972. Hänet haudattiin Hammond Hill M.B. -kirkolle. Hautapaikalle rakennettiin vuonna 1993 Bonnie Raittin maksama muistomerkki.
Aiheesta muualla

Fred McDowell  AllMusicissa (englanniksi)
Kuvitettu diskografia
GND

GND voi tarkoittaa seuraavia:
GND (saks. Gemeinsame Normdatei), Saksan kansalliskirjaston ja sen yhteistyökumppanien luoma yksilöintitunniste.
maadoituksen (engl. ground) lyhenne sähkötekniikassa
Maurice Bishopin kansainvälinen lentoasema, IATA-koodi GND, lentoasema Grenadalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GND”, voi hakea sivunnimihaulla, laajalla sivunnimihaulla tai tekstihaulla.
Going the Distance

Going the Distance voi tarkoittaa seuraavia:
Going the Distance, vuoden 1978 Kansainyhteisön kisoista kertova kanadalainen dokumenttielokuva vuodelta 1979
Going the Distance, kanadalainen komediaelokuva vuodelta 2004
Kaukorakkautta (Going the Distance), yhdysvaltalainen romanttinen komediaelokuva vuodelta 2010.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Going the Distance”, voi hakea sivunnimihaulla, laajalla sivunnimihaulla tai tekstihaulla.
Gertrude van den Bergh

Anna Gertrude Elizabeth van den Bergh (kastettu 21. tammikuuta 1793 Mülheim am Rhein – 10. syyskuuta 1840 Haag) oli alankomaalainen pianisti, musiikkipedagogi, säveltäjä ja kuoronjohtaja.
Van den Bergh syntyi alankomaalaisen isän ja saksalaisen äidin perheen ensimmäiseksi tyttäreksi. Hän sai ensimmäiset pianotuntinsa 6-vuotiaana ja esiintyi Saksassa jo varhaisella iällä. Hän sai sävellysopetusta Johann Friedrich Franz Burgmülleriltä ja pianonsoiton opetusta Ferdinand Riesiltä. Heinäkuussa 1809 Van den Bergh teki nuoremman siskonsa Sophian kanssa konserttikiertueen Alankomaissa. Hän sai myönteisen vastaanoton Haagissa varsinkin Ludwig van Beethovenin musiikin tulkinnoista. Hän tulkitsi myös Johann Sebastian Bachia, jonka tuotantoa hänen aikanaan esitettiin harvoin. Musiikin edistämisseura kutsui vuonna 1830 kunniajäseniksi kolmetoista eurooppalaista muusikkoa, kuten Van den Berghin. Seuraan ei virallisesti kelpuutettu naisia ennen vuotta 1835, joten Van den Berghin nimitys oli poikkeuksellinen. Vasta vuonna 1854 valittiin kunniajäseneksi seuraava nainen, Clara Schumann, ja hänen jälkeensä kolmantena naisjäsenenä liittyi seuraan Sophie Offermans-van Hove.
Van den Bergh johti Haagissa sekakuoroa vuosina 1819–1821. Vuonna 1834 hän johti Musiikin edistämisseuran Haagissa pitämässä kaksipäiväisessä festivaalissa Haagse dames-Zanggenootschapia, ja vuosina 1837–1838 hän johti Zangvereenigingia. Van den Bergh opetti laulua ja pianonsoittoa aristokraateille, kuten Anna Pavlovna Romanovalle. Hän piti myös musiikin teorian oppitunteja. Hän käytti opetusmetodia, joka perustui hänen kirjaansa Principes de Musique (n. 1830). Van den Berghiltä on säilynyt seitsemän sävellystä enimmäkseen hänen nuorelta iältään. Näiden joukossa ovat pianolle tehty rondo (n. 1820) ja Ein Mädchen oder Weibchen -muunnelmateos. Willem Noske löysi 1900-luvulla Van den Berghin Lied für Pianoforte -teoksen käsikirjoituksen. Johann Nepomuk Hummel omisti Van den Berghille teoksen Trois amusements en forme des caprices (op. 105, 1824).
Van den Bergh kuoli 47-vuotiaana rintasyöpään. Johann Heinrich Lübeck sävelsi musiikkia hänen hautajaisiinsa.
Going concern

Going concern eli toiminnan jatkuvuus on kirjanpitoon ja yritystoimintaan liittyvä termi, joka tarkoittaa, että kirjanpitovelvollisen oletetaan jatkavan toimintaansa toistaiseksi. Jatkuvuuden perusoletuksena on, että yritys ei ole aikeissa lopettaa toimintaansa eikä myöskään olennaisesti supistaa sitä. Going concern -oletus kuuluu yleisiin tilinpäätösperiaatteisiin.
HMS Bittern

HMS Bittern on ollut seitsemän Britannian kuninkaallisen laivaston aluksen nimenä. Alukset olivat:
HMS Bittern (1796), 18-tykkinen sluuppi
HMS Bittern (1840), 12-tykkinen priki
HMS Bitternin (1861) piti olla puurunkoinen potkurisluuppi. Valmistus  keskeytetty vuonna 1864
HMS Bittern (1869), puinen potkurilla varustettu tykkivene
HMS Bittern (1897), Avon-luokan hävittäjä
HMS Bitternin piti olla Bittern-luokan sluuppi. Nimetty uudelleen HMS Enchantressiksi ennen vesillelaskua
HMS Bittern (L07) Bittern-luokan sluuppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Bittern”, voi hakea sivunnimihaulla, laajalla sivunnimihaulla tai tekstihaulla.
Girlfriend (Avril Lavignen kappale)

| ”Girlfriend” Avril Lavigne |
| --- | --- | --- |

Singlen tiedot
 Albumilta: The Best Damn Thing
 Äänitetty : 2006
 Julkaistu: 27. helmikuuta 2007
 Formaatti: CD single, digitaalinen lataus, maxi single
 Tuottaja(t): The Matrix
 Tyylilaji: pop-punk
 Kesto: 03.37 (albumiversio) 03.25 (Dr. Luke Remix)
 Levy-yhtiö: RCA, Columbia
Avril Lavignen muut singlet
| ”Keep Holding On” 2006 | ”Girlfriend” 2007 | ”When You’re Gone” 2007 |
Girlfriend on kanadalaisen laulaja-lauluntekijä Avril Lavignen kappale. Sen sanoitti Lavigne hänen tuottajansa Dr. Luken kanssa Lavignen kolmannelle, The Best Damn Thing-studioalbumille. "Girlfriend" julkaisivat Columbia ja RCA Records albumin johdantosinglenä 27. helmikuuta 2007. Sanoituksellisesti kappale kertoo sen esittäjän ihastumisesta johonkin, joka on jo parisuhteessa, julistaen että hänen pitäisi olla tämän tyttöystävä. Kappale sisältää samanlaisuuksia Toni Basilin vuonna 1982 julkaistun "Mickeyn" ja The Rubinoosin vuonna 1979 julkaistun "I Wanna Be Your Boyfriendin" kanssa. Kappaleen "I Wanna Be Your Boyfriend" sanoittajat haastoivat Lavignen ja Dr. Luken oikeuteen tekijänoikeusrikkomuksesta. Myöhemmin syytteet kuitenkin hylättiin.
"Girlfriend" sai pääosin positiivisia vastaanottoja musiikkikriitikoilta, jotka kehuivat sen mukaantempaavuutta. Kappale oli maailmanlaajuinen menestys, saavuttaen listan kärjen kahdeksassa eri valtiossa, mukaan lukien Australiassa, Kanadassa ja Yhdysvalloissa. Se myös sijoittui monissa muissa valtioissa kymmenen parhaan joukkoon. The Malloysin ohjaamalla musiikkivideolla Lavigne esiintyy kolmessa eri alter-egossaan, joista jokaisessa hän taistelee saman tyypin itselleen saamisesta. Kappaleesta julkaistiin vuonna 2007 virallinen remix-versio, jolla esiintyy myös yhdysvaltalainen räppäri Lil Mama. Lavigne on esittänyt kappaleen livenä lukuisia kertoja, kuten vuoden 2007 MuchMusic Video Awardsissa, vuoden 2007 Teen Choice Awadsissa sekä vuoden 2008 Juno Awardsissa.
Kappaleen menestys muodostitukipilarin popmusiikille 2000-luvun lopun ajaksi. "Girlfriend" on palkittu tuplaplatinalla Australiassa ja Yhdysvalloissa. Se oli vuoden 2007 myydyin kappale yli 7,3 miljoonan kopion maailmanlaajuisella myynnillä. Vuonna 2008 kappaleen musiikkivideosta tuli sen ajan katsotuin video YouTubessa ja se oli sivuston ensimmäinen video, joka saavutti yli 100 miljoonaa näyttökertaa. Rolling Stone listasi kappaleen 37. sijalle heidän "Top 100 Songs of 2007"-listalla. Kappaleesta julkaistiin muutamia versioita kertosäkeellä, joka on laulettu muutamilla kielillä. Vuonna 2010 kappale nimettiin Billboard Hot 100-listan 94:ksi menestyneimmäksi kappaleeksi 2000-luvulla. Allmusic korosti kappaletta yhdeksi kaikkien aikojen merkittävimmistä punk-pop-kappaleista.
Käännös suomeksi
George M. Dallas

| George M>  Dallas |
| --- | --- |

Yhdysvaltain 11. varapresidentti
 4. maaliskuuta 1845 – 4. maaliskuuta 1849  
Presidentti:  James K. Polk
Edeltäjä:  John Tyler
Seuraaja:  Millard Fillmore
Henkilötiedot
Syntynyt: 10. heinäkuuta 1792 Philadelphia, Pennsylvania
Kuollut: 31. joulukuuta 1864 (72 vuotta) Philadelphia, Pennsylvania
Puoliso:  Sophia Dallas
Tiedot
Puolue:  Demokraatit
 Nimikirjoitus
George Mifflin Dallas (10. heinäkuuta 1792 – 31. joulukuuta 1864) oli yhdysvaltalainen demokraattipoliitikko, joka toimi Yhdysvaltain varapresidenttinä James K. Polkin presidenttikaudella vuosina 1845–1849. Hän oli Yhdysvaltain senaatissa vuosina 1831–1833. Vuosina 1828–1829 Dallas oli Philadelphian pormestari.
Aiheesta muualla

Kuvia tai muita tiedostoja aiheesta George M. Dallas Wikimedia Commonsissa
Going Underground

| ”Going Underground” The Jam |
| --- | --- | --- |

Singlen tiedot
 Äänitetty : Townhouse Studios, Lontoo
 Julkaistu: 14. maaliskuuta 1980
 Formaatti: 7" vinyyli
 Tuottaja(t): Vic Coppersmith-Heaven
 Tyylilaji: uusi aalto
 Levy-yhtiö: Polydor
Listasijoitukset
  Yhdistynyt kuningaskunta #1
The Jamin muut singlet
| ”The Eton Rifles” 1979 | ”Going Underground” 1980 | ”Start!” 1980 |
Going Underground on brittiläisen The Jam -yhtyeen single vuodelta 1980. Singlen on tuottanut Vic Coppersmith-Heaven ja kustantanut Polydor Ltd. (U.K.) sarjatunnuksella POSP 113. Julkaisijayhtiö on And Son Music Ltd. Singlen kääntöpuolella on kappale "The Dreams of Children". Molemmat kappaleet ovat Paul Wellerin tekemiä.
Single on äänitetty Lontoon Shepherd's Bushissa sijaitsevassa Townhouse-studiossa ja sitä on valmistettu Ranskassa. Tämä painos oli pakattu valkoiseen kuvattomaan suojapaperiin.
Nimikappaleen minä-muotoon kirjoitetussa tekstissä Weller asettuu hänen kohdistettujen odotusten ja sellaisen vihamielisen yhteiskunnan ulkopuolelle, joka varustaa poikaprikaateja, valmistautuu atomirikokseen ja näkee aseistautumisen esim. munuaiskoneita tärkeämmäksi. Tekstiin on vaikuttanut silloinen maailmanpoliittinen tilanne ja kasvanut ydinsodan uhka, kun Neuvostoliitto tunkeutui Afganistaniin.
B-puolen kappaleella "The Dreams of Children" kuuluu Wellerin kasvanut mielenkiinto 1960-luvun lopun brittiläiseen psykedeeliseen popmusiikkiin ja tämä linja jatkui vuoden 1980 The Jam –albumilla Sound Affects. Kappaleen takaperin kuultava intro on edellisen Setting Sons 
-albumin kappaleesta "Thick As Thieves". Kappaleen minä-muotoisessa sanoituksessa kertoja herää nykyhetken harmaaseen ja yksinäiseen painajaiseen nähtyään sitä ennen optimistista unta lasten unelmista ja onnen päivistä.
Singleä oli tilattu ennakkoon 200 000 kappaletta, joten se nousi suoraan listaykköseksi ja viipyi siellä kolme viikkoa. Vastaavaan oli aikaisemmin yltänyt Slade vuoden 1973 singlellään Merry Xmas Everybody.
Singlen saaman suosion myötä siitä julkaistiin tuplaversio, joista ylimääräinen sisälsi kappaleet "The Modern World" ja "Down in the Tube Station at Midnight". Nämä olivat peräisin The Jamin Lontoon Rainbow Theatren konsertista 3. joulukuuta 1979. Lisäksi 18. huhtikuuta julkaistiin uudelleen kaikki yhdeksän aikaisempaa Jam-singleä.
Georges-Eugène Haussmann
Aiheesta muualla

Kuvia tai muita tiedostoja aiheesta Georges-Eugène Haussmann Wikimedia Commonsissa
Friday

Wikisanakirjassa on tähän liittyvä sananselitys: .
Friday (suom. perjantai) voi tarkoittaa ainakin seuraavia:
Kirjallisuus

Friday, Robert A. Heinleinin tieteisromaani
Elokuva ja televisio

Friday , elokuva vuodelta 1995
Friday: The Animated Series, elokuvaan perustuva animaatiosarja
Fridays, yhdysvaltalainen komediasarja, jota esitettiin 1980-luvulla
Musiikki

Friday , soundtrack-albumi vuoden 1995 elokuvasta
”Friday”, kappale Ice Cuben soundtrackilta
Friday, Christine Miltonin albumi
”Friday”, Daniel Bedingfieldin kappale
”Friday”, Rebecca Blackin kappale
”Friday”, kappale Goldspotilta
”Friday”, kappale Phishin albumilta Round Room
”Friday”, kappale Pliesin albumilta The Real Testament
”Friday”, kappale Sunny Day Real Estate -yhtyeen albumilta Sunny Day Real Estate
”Friday”, kappale Joe Jacksonilta albumilta I'm the Man
Ihmisiä

David Friday (1876–1945), Michigan Agricultural Collegen johtaja 1922–1923
Gavin Friday (s. 1959), irlantilainen laulaja ja maalaaja
Hershel Friday (1922–1994), yhdysvaltalainen lakimies
Iyam Friday (s. 1980), nigerialainen jalkapalloilija
Linda Friday, (s. 1971), yhdysvaltalainen pornonäyttelijä
Mike Friday (s. 1972), englantilainen rugbypelaaja
Nancy Friday (1933–2017), yhdysvaltalainen kirjailija
Pat Friday (1921–2016), yhdysvaltalainen laulaja
Robin Friday (1952–1990), englantilainen jalkapalloilija
Tim Friday (s. 1961), yhdysvaltalainen jääkiekkoilija
William C. Friday (1920–2012), Pohjois-Carolinan yliopiston rehtori 1956–1986
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Friday”, voi hakea sivunnimihaulla, laajalla sivunnimihaulla tai tekstihaulla.
George Călinescu

| George Călinescu> Gheorghe Vișan |
| --- | --- |
 George Călinescu
Henkilötiedot
Syntynyt: 1899 Bukarest, Romania
Kuollut: 1965 (65–66 vuotta) Bukarest, Romania
Kansalaisuus:  Romania
Ammatti:  kirjallisuudentutkija, kriitikko, kirjailija
Kirjailija
Äidinkieli: romania
Tuotannon kieli: romania
Aiheesta muualla
Löydä lisää kirjailijoitaKirjallisuuden teemasivulta
George Călinescu (1899 Bukarest, Romania – 1965 Bukarest, Romania) oli romanialainen kirjallisuudentutkija, kriitikko ja kirjailija. Hän oli koulutukseltaan filosofian tohtori. Hän oli merkittävä kulttuuripersoona 1920-1930-luvun Romaniassa.
Călinescu oli vuodesta 1937 Iaşin yliopistossa estetiikan ja kirjallisuuden dosentti ja vuodesta 1945 Bukarestin yliopistossa Romanian nykykirjallisuuden professori. Romanian akatemian jäseneksi hänet valittiin 1949. Hänen tuotantoonsa kuuluu merkittävä Romanian kirjallisuuden historia Istoria literaturii române de la origini până în prezent (1941) sekä kaunokirjallisuutta.
Suomennettu tuotanto

Otilian arvoitus (Enigma Otiliei), suom. Tiina Peltonen, julkaisussa Columna 15 (2000), s. 45–48
Aiheesta muualla

Kuvia tai muita tiedostoja aiheesta George Călinescu Wikimedia Commonsissa
Fetissi vodoun-uskonnossa

Fetissi vodoun uskonnossa on tavallisesti valmistettu esine, jossa on henkiä tai  voimia, jotka liittyvät asiaankuuluviin rituaaleihin vodounissa.
Monet fetissit koostuvat aineksista, jotka luovuttavat energiaa. Niissä on usein muun muassa tiettyjä kiviä, sarvia, tassuja, hampaita, luita, kynsiä, avaimia, pillejä, tukkaa, lukkoja, eläinten nahkaa, mutta myös maata ja vastaavia ”epäpuhtaita”, mutta vaikuttavia aineksia.
Fetissit toreilla

Fetissejä myydään Länsi-Afrikassa usein toreilla, joissa myymälän päydän muiden tavaroiden joukossa voi olla myytävänä fetissejä, esimerkiksi kiviä, rautaesinetä, oksia tai puunpalasia. 
Fetissejä myydään myös suurilla toreilla (Le Marché aux Fétiches), kuten Lomen Akodessewan fetissitorilla tai Cotonoun Grand Marché de Dantokpalla.
Historia

Aikoinaan asiakkaiden täytyi konsultoida kotona jumalien kanssa paikallisten fetissipappien avustuksella ja sen jälkeen matkustaa toreille ostamaan jumalien vaatimia tavaroita. Vuonna 1863 fetissimarkkina modernisoitui, kuin perustettiin uskonnollisia mietiskelypaikkoja kaupallisten myyntipöytien yhteyteen, jolloin vodoun-kauppa tuli yksivaiheiseksi.
Nykyisin ihmiset tulevat markkinoille ja poimivat mitä tahansa kalloista ja sarvista karvoitettuihin vuotiin tai puuteroituihin liskoihin tai hyönteisiin, jotka tukevat siunauksissa ja rituaaleissa, ja auttavat ihmisiä kaikenlaisiin asioihin. Esimerkiksi Akodessewan suuri fetissitori Lomessa, Togossa tarjoaa lääkehoitoa, toiveita erityisiin voimiin, tai halua voittaa rakastettunsa puolelleen.
Kuvia fetisseistä

Fetissimarkkina Lomessa
Fetissejä
Fetissifiguriineja Lomen markkinoilla.
Alttari Abomeyssa, Beninissä, jossa fetissifiguriineja.
Fetissifiguriineja Abomeyn lähellä Beninissä.